Nekropole stećaka u Istočnoj Ilidži
<s>Nekropole stećaka i nišana u Istočnoj Ilidži, naselje  Krupac i Donji Kotorac, općina Istočna Ilidža, su srednjevjekovni nadgrobni spomenici.</s>

<s>Historija 
U ranom srednjem vijeku na području Sarajevskog i Visočkog polja formirana je župa Vrhbosna.</s><s>Vlast nad ovom župom pripadala je bosanskom banu, odnosno kralju.</s><s>Transformacijom župe u manje oblasti najveći dio župe Vrhbosna pripao je porodici Pavlović, u kojem je i nekropola Crnač.</s>

<s>Nekropola sa stećcima i nišanima u Krupcu 
Naselje Krupac nalazi se u jugoistočnom kraju Sarajevskog polja, na izlasku rijeke Željeznice iz kanjona na raskršća puteva za Trnovo i Bjelašnicu.</s><s>Iznad nekropole je brdo na čijem se vrhu nalazi stari grad Teferić.</s><s>Nekropolu čini 21 stećak (1 sljemenjak, 6 sljemenjaka sa postoljem, 9 sanduka i 5 sanduka sa postoljem) i 12 nišana, premještenih sa prvobitne lokacije radi otvaranja kamenoloma u Krupcu.</s><s>Nekropola je i nacionalni spomenik Bosne i Hercegovine.</s>

<s>Obrada stećaka je grublja.</s><s>Samo jedan stećak je ukrašen, a na jednom je isklesana mala rozeta na postolju.</s><s>Ukrasi su izrađeni u plitkom reljefu.</s>

<s>Staro mezarje 
Uz stećke je grupa od 12 nišana i dva vrlo niska ostatka spomenika.</s><s>Oblici nišana su iz najstarijeg vremenskog razdoblja na kojima se prepoznaje snažan uticaj klesarske tradicije stećaka.</s><s>Motivi izvedeni u plitkom/niskom reljefu preneseni su sa stećaka; završeci su u obliku sljemena, poneki sa polujabukom na vrhu.</s><s>Nišani ovakvih oblika stoje u mezarjima u Sarajevu (na Alifakovcu, kod Alipašine džamije, na Hambinoj carini, u Lukavici, u Hrasnici, te na području Trnova u Govedovićima i Turovima.</s><s>Tačan datum nastanka se ne može utvrditi (kraj  15. vijeka ili početak 16. vijeka).</s><s>Ova vrsta spomenika malo je istraživana.</s>

<s>Nekropola sa stećcima Crnač u Donjem Kotorcu 
Nekropola se datira u period od sredine XIV do druge polovice XV stoljeća.</s><s>Čine je 54 stećka (51 u obliku sanduka i 3 u obliku sljemenjaka).</s><s>Proglašena je za nacionalni spomenik Bosne i Hercegovine.</s><s>Na stećcima se ne nalaze ukrasi.</s><s>Na jednom sljemenjaku nalazi se urezan natpis na osnovu kojeg se vidi da tu; na svojoj plemenitoj zemlji, leži Bogčin sin kneza Stipka Ugarčića te da je natpis napisao Ugarak.</s>

<s>Literatura 
 Dimitrije Sergejevski,  “Arheološki nalazi u Sarajevu i okolini”, Glasnik Zemaljskog muzeja u Sarajevu, nova serija br.</s><s>II.</s><s>Sarajevo: 1947, 13-50.</s><s>Šefik Bešlagić, Sarajevo: “Veselin Masleša“, 1982.</s><s>STEĆCI – KULTURA I UMJETNOST
 Ćiro Truhelka,  „Sredovjeki natpis u Kotorcu“, GZM.</s><s>Sarajevo: 1896, 217, 218.</s><s>Marko Vego, Zbornik srednjovjekovnih natpisa Bosne i Hercegovine IV.</s><s>Sarajevo: Izdanje Zemaljskog muzeja, 1970, 12, 13.</s><s>Vladislav Skarić, Sarajevo i njegova okolina od najstarijih vremena do austrougarske okupacije.</s><s>Sarajevo: Izabrana djela, knj.</s><s>I, 1985, 37-42.</s><s>Vesna Mušeta-Aščerić, „Srednjovjekovna naselja na mjestu današnjeg Sarajeva“, u Prilozima istoriji Sarajeva.</s><s>Sarajevo: Radovi sa naučnog simpozijuma «Pola milenija Sarajeva» održanog od 19. do 21. marta 1993.</s><s>Godine, Institut za istoriju i Orijentalni institut, 1997, 36.</s><s>Vesna Mušeta-Aščerić, Sarajevo i njegova okolina u XV stoljeću, između zapad i istoka.</s><s>Sarajevo: Sarajevo Publishing, 2005, 16–19, + Karta – Župe sarajevskog područja u prvoj polovini XV stoljeća.</s>

<s>Reference</s>

<s>Nacionalni spomenici u Istočnoj Ilidži
I
Srednja Bosna
Stećci sa natpisom</s>

